Ivantejevka
Ivantejevka (rus. Ивантеевка) – miestas Rusijoje, Maskvos srityje, 17 km į šiaurės rytus nuo Maskvos, prie Učos upės. Netoli miesto praeina plentas M8 (link Jaroslavlio), ateina Maskvos–Jaroslavlio geležinkelio atšaka į Friaziną. Trikotažo, betono, maisto (duonos), alaus pramonė. Yra Rusijos valstybinio socialinio universiteto padalinys, A. Jablokovo dendrologinis parkas, Šv. Jurgio (1737 m.), Smolensko ikonos (1808 m.) cerkvės, krašto muziejus.